***NÓRÁP ÖNKORMÁNYZAT***

***KÉPVISELŐ-TESTÜLETE***

***8591 Nóráp Kossuth utca 48.***

***Szám***: Pk/30-17/2023.

***Jegyzőkönyv***

***Készült***: Nóráp Község Önkormányzat képviselő-testületének 2023. október 30-án 18.00 órakor megtartott nyilvános testületi ülésről.

***Az ülés helye: Polgármesteri Hivatal***

Nóráp Kossuth utca 48.

***Jelen vannak***: Horváth József Csaba polgármester

Kereszt Roland alpolgármester

Berki-Varga Petra

Merész Géza

Tóth Orsolya képviselők (5 fő)

Tanácskozási joggal részt vett: Kissné Szántó Mária jegyző

Lakosság részéről 3 fő érdeklődő volt.

(jelenléti iv a jkv. 1. melléklete)

**Horváth József Csaba polgármester** köszöntötte a képviselőket, Megállapította, hogy az 5 fő képviselőből 5 fő megjelent, az ülés határozatképes, azt megnyitotta.

Javasolta az alábbi napirend elfogadását, a kiküldött meghívóban foglaltaknak megfelelően.

(meghívó a jkv. 2. melléklete)

**Napirend**

1. Az Önkormányzat 2023. évi költségvetéséről szóló 1/2023. (II.15.) önkormányzati rendelet módosítása
2. Helyi Választási Bizottság megválasztása
3. Vegyes ügyek

A képviselők a napirendi javaslatot egyhangúlag elfogadták, más napirendre javaslat nem volt.

**Napirend tárgyalása:**

**1.) Az Önkormányzat 2023. évi költségvetéséről szóló 1/2023. (II.15.) önkormányzati rendelet módosítása**

**Előadó:** **Horváth József Csaba polgármester**

**Horváth József Csaba polgármester**  megállapította, hogy az előterjesztést (rendelet-tervezet, indokolás) a képviselők a meghívóval együtt kézhez kapták. (jkv. 3. melléklete) javasolta a módosítás elfogadását.

A képviselők a javaslattal egyetértettek, a polgármester kérte a képviselőket a szavazásra:

Nóráp község Önkormányzat Képviselő-testülete 5 igen szavazattal – ellenszavazat és tartózkodás nélkül - az alábbi rendeletet alkotta:

**13/2023. (XI.8.) önkormányzati rendelete**

**az Önkormányzat 2023. évi költségvetéséről szóló 1/2023. (II.15.) önkormányzati rendelet módosításáról**

(A rendelet és egységes szerkezete a jkv. 4. melléklete)

**2.) Helyi Választási Bizottság megválasztása**

**Előadó: Kissné Szántó Mária HVI vezető**

**Kissné Szántó Mária jegyző** megállapította, hogy a napirend előterjesztését a képviselők a meghívóval együtt kézhez kapták. (jkv. 5. melléklete) Szóbeli kiegészítésként elmondta, hogy a javasolt személyekkel előzetesen egyeztettek, valamennyien vállalják a megbízást, az összeférhetetlenségi nyilatkozatot aláírták. Kérte a képviselőket a szavazásra.

Nóráp község Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**62/2023. (X.30.) KT határozat**

Nóráp község Önkormányzat Képviselő-testülete Nóráp község Helyi Választási Bizottságának tagjait az alábbiak szerint választja meg:

Antal Sándor

Antal Sándorné

Fintáné Fejes Ibolya

Szautnerné Szalai Márta

Takács Csabáné

**Póttagok:**

Almási Andrea

Fülepné Varga Szilvia

A képviselő-testület kéri a jegyzőt, hogy a bizottsági tagok eskütételéről gondoskodjon.

**Felelős:** jegyző

**Határidő:** november 6.

**3.) Vegyes ügyek**

A napirend keretében **Horváth József Csaba polgármester** tájékoztatást adott a könyvtári folyóiratok 2023. évi rendeléséről, a könyvtárban elérhető informatikai eszközökről. Értékelte a 2023. évi zöldterület gondozási munkákat. elmondta, hogy 2024. évre vonatkozóan is kért árajánlatot.

Tájékoztatta a képviselőket, hogy a temetőben lévő tuskók „eltüntetésére” is kért árajánlatot, a terület rendezésével a fűnyírás, karbantartási munkák könnyebben elvégezhetők.

Ismertette az önkormányzat vagyonbiztosítására vonatkozóan kért új, kibővített árajánlatot, annak díját. Javasolta, ennek átkötését, a képviselők támogatták a javaslatot.

Ismertette a 2023. januárra tervezett országház látogatással kapcsolatban tett intézkedéseit, a résztvevők felmérésének eredményét.

Tájékoztatást adott az új távközlési szerződéskötési lehetőségekről.

A képviselők egyeztettek a novemberben megrendezésre kerülő „Márton-napi” rendezvényről, mely az Önkormányzat, a Nyugdíjas Klub és a Nórápi Értékmegőrző Tollfosztó Egyesület támogatásával kerül megrendezésre.

Több napirend, hozzászólás nem volt, a polgármester a képviselő-testület ülését 18.45 órakor bezárta, zárt ülésen folytatták a munkát.

K.m.f.

Horváth József Csaba Kissné Szántó Mária

polgármester jegyző